Սեբաստիան Կորշիա

**Սեբաստիան Մաթյո Կորշիա** (; ), ֆրանսիացի ֆուտբոլիստ, «Նանտ» ակումբի պաշտպան։ Հանդես է եկել Ֆրանսիայի հավաքականում։ Բացի Ֆրանսիայի քաղաքացիությունից, ունի նաև Իտալիայի քաղաքացիություն։

## Ակումբային կարիերա
### Վաղ տարիներ
Սեբաստիան Կորշիան ծնվել է 1990 թվականի նոյեմբերի 1-ին Փարիզի Նուազի լե Սեկ արվարձանում։ Իր կարիերան սկսել է տեղի Stade Olympique ակումբում։ Երկու տարի ակումբում մնալուց հետո տեղափոխվել է կիսապրոֆեսիոնալ Villemomble ակումբ, որտեղ անցկացրել է հինգ տարի։ Մի քանի շաբաթ վերապատրաստում է անցել «Կլերֆոնտեն» կենտրոնում։

### Լե Ման
Կորշիայի նորամուտը «Լե Մանի» կազմում կայացել է 2009 թվականի փետրվարի 14-ին՝ Ֆրանսիայի 2008/2009 առաջնության 24-րդ տուրի շրջանակներում «Նիցայի» դեմ խաղում։ Նա խաղադաշտ է դուրս եկել առաջին րոպեներից և փոխարինվել երկրորդ խաղակեսի 68-րդ րոպեին։
Այնուհետև «Վելոդրոմ» մարզադաշտում լիարժեք խաղ է անցկացրել տեղի «Օլիմպիկի» դեմ։
Պաշտպանությունում լավ խաղի շնորհիվ օգնեց իր թիմին կարևոր միավոր վերցնել արտագնա խաղում։

Ձմեռային տրանսֆերային պատուհանի ընթացքում նրանով հետաքրքրված է Թուրինի «Յուվենտուսը», սակայն, ի վերջո, Սեբաստիան Կորչիան մնաց Լե Մանսում։ Մրցաշրջանի հիանալի ավարտ անցկացնելուց հետո Կորշիան հետաքրքրություն առաջացրեց լրատվամիջոցների մեջ, որոնք արդեն մեծ ապագա էին կանխատեսում նրա համար։
2009 թվականի մայիսին կնքեց իր առաջին պրոֆեսիոնալ պայմանագիրը ակումբի հետ երեք տարի ժամկետով։ 2008/2009 մրցաշրջանում Կորշիան մասնակցել է 9 հանդիպման։

2009/2010 մրցաշրջանը Սեբաստիան Կորշիան սկսել է որպես հիմնական աջ պաշտպան։ Նա մասնակցել է Ֆրանսիայի առաջնության մեկնարկային բոլոր 15 հանդիպումներին։ Իր առաջին գոլը խփել է 2009 թվականի դեկտեմբերի 12-ին «Վալանսիենի» դեմ խաղում։
Ընդհանուր առմամբ, 2009/2010 մրցաշրջանում Կորշիան անցկացրել է 35 հանդիպում առաջնությունում և մեկական հանդիպում Ֆրանսիայի գավաթում և Ֆրանսիայի լիգայի գավաթում։ Այնուամենայնիվ, «Լե Մանն» այդ մրցաշրջանում առաջնությունում զբաղեցրել է 18-րդ տեղը և դուրս մնացել Լիգա 2-ից։
2010 թվականի ամռանը նրանով հետաքրքրված էին Մյունխենի  «Բավարիան», ինչպես նաև «Բորդոն», «Լիոնը» և «Լիլը»։
thumb|left|150px|Սեբաստիան Կորշիան «Մետալիստի» դեմ խաղում
2010/2011 մրցաշրջանը Կորշիան թիմի հետ անցկացրել է Ֆրանսիայի երկրորդ դիվիզիոնում։ Մրցաշրջանը բավականին հաջող ստացվել ակումբի համար` նա գրավել է չորրորդ տեղը, Լիգա 1-ում դուրս գալուց ընդամենը մեկ քայլ հետո։
Այդ մրցաշրջանում Կորշիան մասնակցել է առաջնության 36 հանդիպման և դարձել 1 գոլի հեղինակ։ Մրցաշրջանի ավարտին Կորշիան տեղափոխվել է «Սոշո» ֆուտբոլային ակումբ, որը հանդես էր գալիս Լիգա 1-ում։
Պայմանագիրը նախատեսված էր մինչև 2015 թվականը, իսկ տրանսֆերի գումարը գնահատվում էր 1,8 միլիոն եվրո։

### Սոշո
2011 թվականի հուլիսին Կորշիան պաշտոնապես դարձել է «Սոշոյի» խաղացող։ Նոր ակումբում ստացել է 2 համարի մարզաշապիկ։ Նոր ակումբի կազմում նորամուտը տեղի է ունեցել 2011 թվականի օգոստոսի 6-ին «Օլիմպիկի» դեմ Ֆրանսիայի առաջնության առաջին տուրի խաղում։ Այդ խաղում Կորշիան դաշտ է դուրս եկել իր համար անսովոր դիրքով՝ պաշտպանության ձախ եզրով։ Հանդիպումն ավարտվել է ոչ-ոքի՝ 2:2, իսկ Սեբաստիան Կորշիան իր հաշվին գրանցեց գոլային փոխանցում։

Օգոստոսին «Սոշոն» պետք է անցկացներ Եվրոպայի լիգայի որակավորման չորրորդ փուլի երկու հանդիպում «Մետալիստի» դեմ։ Օգոստոսի 18-ին «Մետալիստ» մարզադաշտում կայացած առաջին հանդիպումը Կորշիայի համար դեբյուտային էր եվրագավաթներում։ «Օգյուստ Բոնալի» ստադիոնում կայացած պատասխան խաղում Սեբաստիան Կորշիան նույնպես մասնակցել է ամբողջ հանդիպմանը, իսկ «Սոշոն»՝ 4:0 հաշվով մեծ պարտություն է կրել և դուրս մնացել Եվրոպայի լիգայի խաղարկությունից։

«Թուլուզի» դեմ Ֆրանսիայի առաջնության 9-րդ տուրի խաղում Կորշիան փոքր վնասվածք է ստացել և փոխարինվել առաջին խաղակեսի 38-րդ րոպեին։ Հաջորդ երկու հանդիպումները բաց թողնելուց հետո նա խաղադաշտ է վերադարձել «Նիցայի» դեմ 12-րդ տուրի խաղում։ 2014 թվականի ձմռանը Կորշիան մոտ էր «Լիլ» տեղափոխվելուն, սակայն տրանսֆերը ձախողվել է։ Ֆրանսիայի ֆուտբոլի ֆեդերացիան թույլ չի տվել երիտասարդ ֆրանսիացուն տեղափոխվել «Դոգերի» դիրք։

### Լիլ
2014 թվականի ամռանը Սեբաստիան Կորշիան, այնուամենայնիվ, տեղափոխվել է «Լիլ»։ Պայմանագիրը կնքվել է 4 տարով: Ֆրանսիական ԶԼՄ-ների տվյալներով՝ տրանսֆերի արժեքը կազմել է 1,7 մլն եվրո։

## Միջազգային կարիերա
Սեբաստիան Կորշիան Ֆրանսիայի մինչև 17 տարեկանների հավաքականի խաղացող էր։ Հավաքականի կազմում նորամուտը նշել է 2006 թվականի դեկտեմբերի 5-ին Չեխիայի հավաքականի դեմ խաղում՝ փոխարինման դուրս գալով երկրորդ խաղակեսում։
Ընդհանուր առմամբ մինչև 17 տարեկան դառնալը հավաքականում անցկացրել է երկու հանդիպում։ Երկրորդ հանդիպումը կայացել է 2006 թվականի դեկտեմբերի 7-ին Չեխիայի հավաքականի դեմ։

2008 թվականին Կորշիան հրավիրվել է Ֆրանսիայի մինչև 18 տարեկանների հավաքական։ Դեբյուտը կայացել է ապրիլի 28-ին Սլովակիայի գավաթի խաղարկությունում։ Սեբաստիան մասնակցել է խմբային փուլի բոլոր երեք հանդիպումներին, սակայն Ֆրանսիայի հավաքականը խմբում զբաղեցրել է 3-րդ տեղը և դուրս է մնացել մրցաշարից։

2008 թվականից խաղացել է Ֆրանսիայի պատանեկան հավաքականում։ Սեբաստիան Կորշիան դարձել է Եվրոպայի 2009 թվականի առաջնության մասնակից։ Նա մասնակցել է խմբային փուլի բոլոր հանդիպումներին, ինչպես նաև Անգլիայի հավաքականի դեմ կիսաեզրափակիչ հանդիպմանը, որում ավելի ուժեղ են գտնվել անգլիացիները։ Այդ խաղում Կորշիան կարմիր քարտ է ստացել։ Ընդհանուր առմամբ հավաքականի կազմում անցկացրել է 19 հանդիպում։

2009 թվականի օգոստոսի 27-ին Կորիան հրավիրվել է Ֆրանսիայի երիտասարդական հավաքական՝ մասնակցելու 2011 թվականի Եվրոպայի առաջնության ընտրական հանդիպումներին Սլովենիայի և Ուկրաինայի հավաքականների դեմ։ Կորշիան իր նորամուտը նշել է  Ուկրաինայի հավաքականի դեմ խաղում։ Ֆրանսիայի հավաքականն արդյունքում խմբում զբաղեցրել է երրորդ տեղը և չի հայտնվել հիմնական մրցաշարում։

2011 թվականի փետրվարի 2-ին Սլովակիայի հավաքականի դեմ ընկերական խաղում 47-րդ րոպեին Կորշիան խփել է իր առաջին գոլը հավաքականի կազմում, իսկ 50-րդ րոպեին դուբլ է ձևակերպել։ 2011 թվականի մարտին երիտասարդական հավաքականի գլխավոր մարզիչ Էրիկ Մոմբերտսը նրան նշանակել է թիմի ավագ 2013 թվականի Եվրոպայի առաջնության ընտրական խաղերում։

## Ելույթների վիճակագրություն

## Ձեռքբերումներ
**«Նանտ»**
* Ֆրանսիայի առաջնության գավաթակիր՝ 2021-2022

## Ծանոթագրություններ

Կատեգորիա:1990 ծնունդներ
Կատեգորիա:Անձինք այբբենական կարգով
Կատեգորիա:Բենֆիկայի ֆուտբոլիստներ
Կատեգորիա:Էսպանյոլի ֆուտբոլիստներ
Կատեգորիա:Լե Մանի ֆուտբոլիստներ
Կատեգորիա:Լիլի ֆուտբոլիստներ
Կատեգորիա:Նանտի ֆուտբոլիստներ
Կատեգորիա:Նոյեմբերի 1 ծնունդներ
Կատեգորիա:Սոշոյի ֆուտբոլիստներ
Կատեգորիա:Սևիլյայի ֆուտբոլիստներ
Կատեգորիա:Ֆուտբոլիստներ այբբենական կարգով
Կատեգորիա:Ֆրանսիացի ֆուտբոլիստներ